
১0 ০৯০] &। ৮৮৪ 
প্রকাশকের কথা 


যতটুকু করিবেন তিনি সে অনুযায়ী আল্লাহ্‌র নিকট হইতে পারিতোষিক লাভ 
করিবেন। সে কারণ অন্যের আন্দোলনের ব্যাপারে সময় ব্যয় না করিয়া 
নিজেদের আন্দোলনের প্রতি যথাসম্ভব মনোনিবেশ করাই আমাদের গৃহীত 
নীতি। কিন্তু সম্প্রতি রাজশাহী গোদাগাড়ী হইতে প্রকাশিত ২৪ পৃষ্ঠার 
একটি বই আমাদের হাতে আসিয়াছে, যাহার লেখক ও প্রকাশক উভয়েই 
আহ্লেহাদীছ ঘরের সন্তান। বইটির নাম “জামায়াতে ইছলামী বাং 
একটি খাটি ইছলামী দল" । জামায়াতে ইছলামী বাংলাদেশ-এর আমীর 
অধ্যাপক গোলাম আযম শত ব্যস্ততার মধ্যেও বইটি দেখিয়া সহযোগিতা 
করিয়াছেন বলিয়া প্রকাশকের আরয-এ উল্লেখ করা হইয়াছে। বইয়ের 
ভিতরে যেসব অহমিকতা ও ওদ্বত্যপূর্ণ বক্তব্য রহিয়াছে, তাহার কিছু নমুনা 
পেশ করা যাইতে পারে । যেমন- “যাদের সামান্যতম ঈমান আছে তাদের 
বাংলাদেশ-এর সাথে একাত্মতা ঘোষণা করা” ... (পৃঃ ১৯)। “আমরা 
সংখ্যাগরিষ্ঠতা অর্জন করতে পারলেই তখন আমরা পূর্ণ ঈমানওয়ালা হতে 
পারবো” (পৃঃ ২০)। “আল্লাহ যেমন সুন্দর তেমনই সুন্দর, সৎ ও যোগ্য 
নাগরিক গড়ে তোলাই জামায়াতে ইছলামী বাংলাদেশ-এর উদ্দেশ্য ও লক্ষ্য' 
(পৃঃ ২১)। সবশেষে “হে আল্লাহ! জামায়াতে ইছলামী বাং 
ক্ষমতায় অধিষ্ঠিত করে জনগণের প্রকৃত কল্যাণ ও সুখ-শান্তির পথ সুগম 
কর এবং দেশ হ'তে অন্যায়, অনাচার, অবিচার ও দুর্নীতির মূলোৎপাটন 
কর। আমীন!” (পৃঃ ২৪)। মন্তব্য নিষ্প্রয়োজন। 


প্রকাশক-এর বক্তব্য অনুযায়ী লেখক নাকি 'জমঈয়তে আহ্লেহাদীছের 
বিশিষ্ট আলেম ও ইছলামী চিন্তাবিদ'। সম্মানিত লেখক জমঈয়তে 

আহ্‌লেহাদীছের সদস্য কি-না মাননীয় জমঈয়ত নেতৃবৃন্দ তাহা বলিতে 
পারিবেন। তবে জমঈয়তে আহ্লেহাদীছের প্রতিষ্ঠাতা-সভাপতি মাওলানা 
আব্দুল্লাহেল কাফী আল-কোরায়শী (রহঃ) জামায়াতে ইছলামী ও তার 
প্রতিষ্ঠাতা সম্পর্কে কি মত পোষণ করিতেন তাহা আমরা তাহার অমর 
লেখনী দ্বারা এখানে পেশ করিবার চেষ্টা পাইয়াছি মাত্র। উক্ত বইয়ের 
লেখক ও প্রকাশকের ন্যায় ১৯৫৭ সালে গাইবান্ধার জনৈক আহ্লেহাদীছ 
মওলবী ছাহেব মাওলানা আব্দুল্লাহেল কাফী (রহঃ)-কে জামায়াতে 
ইছলামীতে যোগদানের উপদেশ খয়রাত করিয়া পত্র লিখিয়া যে জওয়াব 
পাইয়াছিলেন, তাহাই আমরা আজিকার উক্ত আহ্লেহাদীছ লেখক ও 
প্রকাশক এবং অন্যান্য আহ্লেহাদীছ ভাইদের উদ্দেশ্যে সবিনয়ে পেশ 
করিলাম । 


“একটি পত্রের জওয়াব অংশটি মাওলানা আব্দুল্লাহেল কাফী সম্পাদিত 
অধুনালুপ্ত মাসিক তর্জুমানুল হাদীছ ফেব্রুয়ারী ১৯৫৭, ৭ম বর্ষ ৩য় সংখ্যা 
(ফান্ুন ১৩৬৩) পৃঃ ১৪৩-১৪৮ হইতে এবং “ইছলামী জামাআত বনাম 
আহ্‌লেহাদীছ আন্দোলন" অংশটি একই পত্রিকার ৬ষ্ঠ বর্ষ ১ম সংখ্যা (শ্রাবণ 
১৩৬২) পৃঃ ৪১-৪৫ হইতে হুবহু উদ্ধৃত হইল। আল্লাহপাক মাননীয় 
লেখককে জান্নাতুল ফেরদৌস নছীব করুন-আমীন!! 

5 একটি পত্রের জওয়াব ৫ 


“জামাতে ইসলামী*তে আমার যোগদান অসম্ভব কেন?, 
(একখানা পত্রের জওয়াব) 


রংপুর গাইবান্ধা মহকুমার জনৈক মওলবী ছাহেব আমাকে মওলানা 
মওদুদীর “জামা'তে ইছলামী”তে দীক্ষাগ্রহণ করার অনুরোধ জানাইয়া 
একখানা সুদীর্ঘ পত্র প্রেরণ করিয়াছেন। পত্রের ভাষা অত্যধিক ভ্রান্তিপূর্ণ না 
হইলে আর ইহার দৈর্ঘ সীমা লঙ্ঘন করিয়া না গেলে তর্জমানের পৃষ্ঠায় 
আমরা ইহা হু-বহু উধৃত করিয়া দিতাম। এই পত্রের মর্মের সহিত 
সম্পর্ক রহিয়াছে বলিয়া জনসাধারণের অবগতির জন্য ইহার জওয়াব 
প্রকাশ্যভাবে প্রদান করাই আমি সংগত মনে করিতেছি। লেখক যখন 
আমাকে মওদুদী ছাহেবের জামাতে দাখেল হইবার উপদেশ দিয়াছেন এবং 
তজ্জন্য তীহার ও তদীয় জামাতের গুণগান করিতে গিয়া আহ্‌্লেহাদীছ 
আন্দোলনের ক্রুটি বিচ্যুতির প্রতিও কটাক্ষ করিয়াছেন, তখন প্রাস্গিক 
ভাবে আমাকেও তাহাদের জামাত সম্পর্কে সংক্ষিপ্ত আলোচনায় প্রবৃত্ত 
হইতে হইতেছে। ইহা “তর্জূমানে*র পরিগৃহীত নীতির অনুকূল না হইলেও 
ইহার জন্য দায়ী কে, শরীআত অভিজ্ঞ আলিমগণ তাহার বিচার করিবেন। 
তথাপি পত্র-লেখক সম্পর্কে আমি আমার এই জওয়াবে ব্যক্তিগত আলোচনায় 
হস্তক্ষেপ করিব না। আল্লাহ যেন আমাকে আর সমুদয় ব্যক্তিকে সত্য কথা 
বলার আর অজানা বিষয়ে প্রগলভতা না করার তওফীক দান করেন। 


লা কু ও ভন্ড এপ 5 3! ডে ৩৪ 


পত্রলেখকের দাবী ও প্রশ্গুলি আমি যথাক্রমে উল্লেখ করিব এবং সংগে 
সংগে জওয়াব প্রদান করিয়া যাইব। 


১. মাননীয় লেখক কতুর্ক সম্পাদিত অধুনালৃগ্ত মাসিক তজুর্মানুল হাদীছ ফেকুয়ারী ১৯৫৭, 
৭ম বর্ষ ৩য় সংখ্যা (ফাল্গুন ১৩৬৩) পৃঃ ১৪৩-১৪৮ হইতে সংকলিত । -প্রকাশক। 

১। তিনি লিখিয়াছেন- আপনার 2 (রংপুর) গাছে বা 
আন্দোলনেস্র গোড়া পত্তন হয়। 


আমি বলিব, এই দাবীর একটি বর্ণও সত্য নয় । “আহ্লেহাদীছ আন্দোলন” 
যে নৃতন ও অর্বাচীন, ইহা প্রতিপন্ন করার জন্যই এরূপ কথা রচনা 
করা হইয়াছে। প্রকৃতপ্রস্তাবে রছুলুল্লাহর (দঃ) অভ্যুদয়ের সময়েই 
“আহ্লেহাদীছ” আন্দোলনের গোড়া পত্তন হয় এবং হযরতের (দঃ) 
ওফাতের অনতিকাল পরেই 


যে সকল হাদীছ বিরোধী আন্দোলন খারেজী, রাফেযী, জহ্মিয়া ও 
মু'তাযিলা প্রভৃতি নামে গজাইয়া উঠিয়াছিল, তাহাদেরই প্রতিপক্ষ স্বরূপ 
হাদীছী আন্দোলনের ধারকগণ “আহ্‌লেহাদীছ” নামে সুপরিচিত হইয়া 
উঠেন। কোন আন্দোলন বিশেষকে পরিচালিত ও প্রতিষ্ঠিত করার জন্যই 
জামাআত বা জম্ঈয়তের প্রয়োজন হয়। “রাম না হইতে রামায়ণে”র 
কিংবদন্তি সম্পূর্ণ ভিত্তিহীন। হারাগাছে আহ্‌লেহাদীছ আন্দোলনের গোড়া 
পত্তন হয় নাই। পাক ভারতেও এই আন্দোলন সর্বাপেক্ষা প্রাচীন, কখনও 
ইহা প্রবলাকারে আত্মপ্রকাশ করিয়াছে, কখনওবা ইহার গতি মন্দিভূত 
হইয়াছে । আধুনিকভাবেও হারাগাছ কনফারেন্সের অন্ততঃ ষাট বৎসর পূর্ব 
হইতে হযরত আল্লামা ছানাউল্লাহর (রহঃ) নেতৃত্বে এই আন্দোলন নিখিল 
পাক ভারত আকারে “অল ইগ্ডিয়া আহ্লেহাদীছ কন্ফারেন্স”র ভিতর দিয়া 
চালিত হইত । অবিভক্ত বাঙলায় ইহার প্রাদেশিক শাখা কলিকাতার 
মিছ্রীগঞ্জে ছিল। পাঞ্জাব ও বাংলায় যথাক্রমে উর্দু ও বাংলা সাপ্তাহিক 
আহ্লেহাদীছ পরিচালিত হইত। পশ্চিম ভারত ও পাঞ্জাবে আহ্লেহাদীছ 
মতবাদ২ ও রীতি সম্পর্কে সহপ্র সহস্র পুস্তক বিরচিত হইয়াছে । হাদীছ, 
মুনাযরায় আরাবী, ফাহ্থী ও উ্দুতে যে গ্রন্থসন্ভার এই আন্দোলন সৃষ্টি করিতে 
পারিয়াছে, কোন আহ্‌লেহাদীছ মওলবী ছাহেবের পক্ষে তাহা অজ্ঞাত থাকা 


২. আহলেহাদীছ কোন মতবাদ নয়, এটি একটি পথের নাম । যা পবিত্র কুরআন ও ছহীহ 
সুরাহ দ্বারা পরিচালিত । -পরিচালক হা.ফা.বা 

চিনরারারারার্রারারারারা রা একটি পত্রের জওয়াব............................... ্ 
আমি লজ্জার কারণই মনে করি । বাঙলাদেশে কুফর, শির্ক ও বিদআতের 
বিরুদ্ধে একমাত্র আহ্‌লেহাদীছরাই এযাবৎ সংগ্াম চালাইয়া আসিতেছেন। 
রাজনীতি ক্ষেত্রে আহ্‌্লেহাদীছ আন্দোলনের অবদান স্বরূপ পাকিস্তান 
জন্গ্রহণ করিয়াছে। কিন্তু যাহারা ধারণা করে, হারাগাছ রংপুরে মাত্র বার 
বৎসর পূর্বে আহ্লেহাদীছ আন্দোলন ভূমিষ্ট হইয়াছিল, তাহাদিগকে এ 
সকল কথা শুনাইয়া কোন লাভ হইবে কি? রাজনৈতিক অবস্থার পরিবর্তনের 
সংগে আহ্‌্লেহাদীছ আন্দোলনকে বাঙলায় কি উপায়ে রক্ষা ও শক্তিশালী 
করা যায়, তাহারই পরামর্শের উদ্দেশ্যে হারাগাছ আহ্লেহাদীছ 
কনফারেন্সের অধিবেশন অনুষ্ঠিত হইয়াছিল এবং এই আন্দোলনকে 
চালাইয়া যাওয়ার জন্যই সর্বসম্মতিক্রমে “নিখিল বংগ ও আসাম জম্ঈয়তে 
আহ্লেহাদীছ” গঠিত হইয়াছিল ।পশ্চিম বাংলা ও আসাম পাকিস্তানে প্রবেশ 
করিতে না পারায় উক্ত প্রতিষ্ঠান এখন “পূর্ব পাকিস্তান জমৃঈয়তে 
আহ্লেহাদীছ” বের্তমানে বাংলাদেশ) নামে পরিচালিত হইয়া আসিতেছে। 


২। পত্রলেখক একবার বলিয়াছেন যে, তাহাকে পথ দেখাইবেন কে? আর 
তাহার নিকট হইতে কাজ বুঝিয়া লইবেন কে? এরূপ কোন ব্যক্তি দেখিতে 
না পাইয়া তিনি হতাশ হইয়া পড়িয়াছিলেন। আবার পরক্ষণেই লিখিয়াছেন, 
বলিষ্ঠ নেতৃত্ব হইতেও একরূপ বঞ্চিত হইয়াছি।” 


আমি বলিতেছি যে, এই দুই উক্তি পরস্পরের বিরোধী । সকলেই জানেন 
যে, আমি কোন দলের আমীর বা পথ প্রদর্শক নই। আহ্লেহাদীছ 
আন্দোলনের যে অংশটুকু আমার প্রতিষ্ঠান আমাকে চালাইয়া যাইবার 
নির্দেশ দিয়াছেন, আমি জম্ঈয়তের সভাপতি রূপে আমার অযোগ্যতা ও 
অক্ষমতা সত্তেও সাধ্যপক্ষে শুধু ততটুকু চালাইয়া যাইতে চেষ্টা করিতেছি। 
আহ্লেহাদীছ জামাআত এরূপ কোন সাময়িক নিছক রাজনৈতিক বা 
সামাজিক পার্টি বিশেষ নয় যে, সকল সময় পার্টির কৌশল ও টেক্নিক 
বাতলাইবার জন্য আন্দোলনের পরিচালকের সহিত সর্বক্ষণ যোগাযোগ রক্ষা 
করা ফর্য বা ওয়াজিব হইবে । বিশেষতঃ যাহারা কোরআন ও ছুন্নাহর 
বিদ্যায় ডিগ্রি লাভ করার দাবী রাখে, তাহাদিগকে সকল সময়ে পথ 
দেখাইবার ও তাহাদের নিকট হইতে কাজ বুঝিয়া লইবার প্রয়োজন 

রহিয়াছে এরূপ কথার অর্থ আমি বুঝিতে সক্ষম নই। অবশ্য গুরুতর ও 
সাময়িক প্রয়োজনে পরামর্শ একান্ত আবশ্যক কিন্তু শরীর বা মনের পীড়ার 
জন্য যদি কেহ জম্ঈয়তে আহ্‌্লেহাদীছের পরিচালক বা কর্মীদের সাথে 
এক যুগের মধ্যেও কিছু বলার বা শ্রবণ করার সুযোগ করিয়া উঠিতে না 


৩। পত্রলেখক বলিতে চাহিয়াছেন, এই-রূপ অন্ধকার পরিবেশে তিনি 
আকস্মাৎ আলোকের সন্ধান পাইলেন। পাক পাঞ্জাবের সামরিক আদালত 
মওলানা মওদুদীকে ফাসির হুকুম দেওয়ায় দেশব্যাপী যে আন্দোলন সৃষ্টি 
হইয়াছিল এবং পূর্ব পাকিস্তান জম্ঈয়তে আহ্লেহাদীছের মুখপত্র 
“তর্জুমানের পৃষ্ঠায় সম্পাদকের জোরাল মুক্তি দাবী” দর্শন করিয়া এবং 
“তর্জমান সম্পাদকের কীদ কীদ সুরে “মওদুদীকে বর্তমান যুগের মুজাদ্দিদ 
বলা চলে" শ্রবণ করিয়া “এবং পাঞ্জাবের কারাগারে অন্যান্য বর্ষীয়ান 
উলামার লাঞ্তুনার বিবরণ অবগত হইয়া তিনি মওদুদী ছাহেবের 
আন্দোলনের প্রতি আকৃষ্ট হইয়া পড়িলেন।” 


আমার বক্তব্য এই যে, কোন ব্যক্তি ফাসির আসামী হইলে এবং তজ্জন্য 
দেশে তোলপাড় ঘটিলেই তাহার প্রবর্তিত দলে প্রবেশ করিতে হইবে এবং 
নিজের জামাআতকে পরিত্যাগ করিতে হইবে এরূপ কথা আলেম দুরে 
থাক, সাধারণ বুদ্ধিবিবেচনা-সম্পন্ন লোকও উচ্চারণ করিতে পারেনা । 
কোন মানুষের সৎসাহস বা বিদ্যাবত্তা প্রশংসার উপযুক্ত হইলে তাহার 
প্রশংসা করা উচিত, কোন ব্যক্তি কোন ভাল কথা বা কাজ করিলে তাহার 
সেই উত্তম কথা ও কার্ষের সমর্থন করা কর্তব্য । ইহাই কোরআনের নির্দেশ। 
সুতরাং আহ্লেহাদীছের নীতি- 


(২০০৬) 19১9 | ৩1950 35 ওঠ) 5৭ ০19০0 
“তোমরা সৎ ও সাধু কর্মের সহায়তা কর এবং পাপ ও অত্যাচারে সহায়তা 
করিওনা ।” 


এই আয়তটি পত্রলেখক বোধ হয় কোরআনে পাঠ করিয়া থাকিবেন। কিন্তু 
তিনি ইহা লক্ষ্য করিয়াছেন কি যে, এই আয়তে কর্মে র সহায়তা করিতে 
বলা হইয়াছে, কর্মীর দলে ভিড়িয়া যাইবার আদেশ করা হয় নাই? কারণ 

রা নার্ারর রাত রতি প্রাারা ০ 
কর্মীর দৃষ্টিভংগী ও সমুদয় কার্যকলাপ সাহায্য ও সহানুভূতির উপযুক্ত নাও 
হইতে পারে । লক্ষ্য করিলে বুঝা যায়, এই আয়তে “দলপরস্তী'র নিষিদ্ধতা 


প্রতিপন্ন হইতেছে। 


“মওলানা মওদুদীকে আমি “মুজাদ্দিদ* বলিয়াছি” এরূপ কথা আমি স্মরণ 
করিতে অসমর্থ । আর কেহ মুজাদ্দিদ হইতে পারে, এরূপ সম্ভাবনা এমনকি 
নিশ্চয়তা প্রকাশ করিলেই যে তাহাকে ইমামতের একচ্ছত্র সিংহাসন প্রদান 
করিতে হইবে, ইহাও মূর্খতাব্যঞ্জক উক্তি! ইমাম শাফেয়ী কি মুজাদ্দিদ 
ছিলেন না? শায়খ আহমদ ছরহন্দী কি দ্বিতীয় হাজার সনের মুজাদ্দিদরূপে 
আখ্যাত নন? শাহ্‌ ওলীউল্লাহ দেহলভী কি স্বয়ং মুজাদ্দিদ বলিয়া দাবী 
করেন নাই? নবুওতের দাবীর পূর্বে মীর্যা গোলাম আহমদ কাদিয়ানীকে কি 
অনেক বিশ্বস্ত ব্যক্তি মুজাদ্দিদ বলেন নাই? সুতরাং সকল বিষয়েই কি 
ইমাম শাফেয়ী, মুজাদ্দিদে আলফুছছানী অথবা ওলীউল্লাহ দেহলভীর 
অনুসরণ করিয়া চলিতে হইবে? আর নবুওতের দাবীর পরও মীর্যা গোলাম 
আহমদকে কি মুজাদ্দিদ মানিতে হইবে? কাহাকেও মুজাদ্দিদ স্বীকার করা 
বা না করা কি নবুওতের মত ঈমানীয়াতের অংগ? 


বেরাদরম, আমরা আহ্লেহাদীছ! আমরা ইমামে আ'যম আবু হানীফা কুফীর 
(রহঃ) মত পৃথিবীর অপ্রতিদ্বন্বী ফকীহ আর ইমাম আহমদের (রহঃ) মত 
দুনিয়ার শ্রেষ্ঠতম মুহাদ্দিছেরও তকলীদ করা পছন্দ করিনাই, আমরা শুধু 
একজনের হাতেই আমাদের দ্বীন ও আবরু সমর্পণ করিয়াছি । তাহার নাম 
হযরত মোহাম্মদ মুছতফা (দঃ)! একচ্ছত্র ইমামতের আসন আমরা শুধু 
তাহার জন্যই সুরক্ষিত রাখিয়াছি। এই জন্যই আমরা মোহাম্মদী । এই 
কোনক্রমেই পরিত্যাগ করা সম্ভবপর হইবে না। 

(প্রভাত সমীরের গন্ধ যাহার পরিচিত, সে জানে- হেমন্ত সমাগমেও বাগানে 

জেস্মিন পুম্পের গন্ধ বাকী রহিয়াছে ।) 

সত্য কথা বলার অপরাধে শুধু ফীসির হুকুম নয়, বহু ব্যক্তি ফাঁসি কাষ্ঠে প্রাণ 
দান করিয়াছেন। এই সেদিনও মিছরের বহু খ্যাতনামা ইংরাজী ও আরাবী 
শিক্ষিত বিদ্বান সত্য কথা বলিতে গিয়া মৃত্যবরণ করিলেন। আহ্লেহাদীছ 
আন্দোলনের জন্যও বহু প্রথিতযশা মনীষী ফীসী, কারাদণ্ড ও সম্পত্তি 
বাজেয়াফতের র্লেশ ভোগ করিয়াছিলেন, তবে কেন মওদুদী ছাহেব 
তাহাদের দলে ভিড়িয়া গেলেন না? একথা পত্রলেখক ভাবিয়া দেখিয়াছেন 
কি? 


৫১। মওলানা মওদুদীর পরিচয় দিতে গিয়া পত্রলেখক আমাকে 
জানাইয়াছেন, তীহার পুস্তকাদি পাঠ করিয়া তিনি জানিতে পারিয়াছেন যে, 
একজন মুছলমানের বিশেষতঃ একজন আহ্লেহাদীছের যাহা করা উচিত, 
মওলানা মওদুদী তাহাই করিতেছেন ও অন্যকে করিবার জন্য আহ্বান 
করিতেছেন। তিনি এই পথে সমস্ত দুনিয়াকে সাধারণভাবে আর 
মুছলমানদিগকে বিশেষভাবে ডাকিতেছেন। 


পত্রলেখকের উক্তিতে প্রমাণিত হয় যে, মুছলমানদের বা আহ্লেহাদীছের 
বর্তমান সংকটপূর্ণ অবস্থায় কর্তব্য কি, তিনি তাহার দিশা হারাইয়াছিলেন, 
মওদুদী ছাহেবের পুস্তকগুলি তাহাকে চক্ষু দান করিয়াছে। উত্তম কথা! কিন্তু 
কোরআন হাদীছ যখন তাহাকে পথের সন্ধান দিতে পারে নাই, তখন 
মওদুদী ছাহেবের পুস্তক তীহাকে যে সঠিক পথেরই সন্ধান দিয়াছে, এ 
বিষয়ে তিনি কৃতনিশ্চয় হইলেন কেমন করিয়া? বিশেষতঃ আহ্লেহাদীছদের 
কর্তব্য কি, তাহাই বা মওদুদী ছাহেব জানিলেন কিরূপে? তিনি 
আহ্‌লেহাদীছ আন্দোলনকে যদি সঠিক ও সত্য জানিতেন তাহা হইলে তিনি 
স্বয়ং আহ্‌লেহাদীছ দলের অন্তর্ভুক্ত হইয়া তাহাদের আন্দোলনকে যোরদার 
করিতে চেষ্টিত হইতেন না কি? এই আন্দোলনে তাহার আস্থা নাই বলিয়াই 
কি তিনি একটি স্বতন্ত্র আন্দোলন শুরু করেন নাই? যে ব্যক্তি আহ্‌লেহাদীছ 
আহ্লেহাদীছের পক্ষে স্বীকার করা ও তীহার আন্দোলনে যোগ দেওয়া কি 
সম্ভবপর? ইসলামের পথে কি শুধু মওদুদী ছাহেব একাই জনগণকে 


৩. এখানে ক্রমিক সংখা ৪ হওয়া উচিত ছিল । 

নীরা কিটিপ রাারি ......৬১১০০৪ 
ডাকিতেছেন? দ্বীনের অন্যান্য আহ্লেহাদীছ ও হানাফী সেবকগণ কি কিছুই 
করিতেছেন না? না তাহারা সকলেই ইছলাম বিরোধী পথেই মানব সমাজকে 
ডাকিয়া চলিয়াছেন? আমি মনে করি, পত্রলেখক এবং মওদুদী জামাআতের 
এই আপত্তিকর উদ্ধত মনোভাবের জন্যই আমাদের পক্ষে তাহাদের সহিত 


সহযোগ করার কোন পথ নাই। 


ঙ৬। '্বীনের প্রতিষ্ঠা” ও “বিভেদের পরিহার* সম্পর্কে পত্রলেখক তাহার 
দলের 'মটো" স্বরূপ ছুরত আশৃ শুরার যে আয়ত উধৃত করিয়াছেন, আমি 
মনে করি, হয় তিনি ইহার অর্থ অবগত নন, অথবা তাহার দলপরস্তীর নৃতন 
দীক্ষা তাহার চক্ষু অন্ধ করিয়া দিয়াছে। ৮ ? ০০৯ ৷ ৩৮ কোন 
বন্তর অতিরিক্ত অনুরাগ যে মানুষকে অন্ধ ও বধির করিয়া ফেলে, ইহাই 
তাহার জলন্ত প্রমাণ। আমি মওলবী ছাহেবকে হুশিয়ার করিয়া দিতে চাই 
যে, দুনিয়ার পিঠে কেবল তিনি ও তাহার জামাত ইকামতে দ্বীনের ঠিকা 
গ্রহণ করিয়াছে, যতশীঘ্ব সম্ভব, এই অলীক ধারণা তাহার স্বীয় মস্তক হইতে 
বিদূরিত করা উচিত আর তাহার চিন্তা করা উচিত তিনি এবং তাহার 
জামাতই মুছলিম সংহতির মধ্যে বিভেদ সৃষ্টি করিতেছে, না যাহারা স্ব স্ব 
সীমানার ভিতর থাকিয়া সাধ্যপক্ষে দ্বীনের সেবা করিয়া যাইতেছে, তাহারাই 
বিভেদ সৃষ্টিকারী? 

ইয়াহুদ ও নাছারাদিগকে তওহীদের পথে আহ্বান করার জন্য আল্লাহ তদীয় 
রছুল (দঃ)-কে আদেশ দিয়াছিলেন, 5246 1৩৫ ৮44 0 ও 
এ প্রত এ এ) ধা এ ও এও এ প5০ আপনি বলুন- 
হে গ্রন্থধারী সমাজ, এস, আমরা সকলেই এমন একটি কথায় সমবেত হই, 
যাহা আমাদের ও তোমাদের মধ্যে সর্বস্বীকৃত। সেই কথাটি হইতেছে এই 
যে, আমরা আল্লাহ ব্যতীত অন্য কাহারও ইবাদত করিব না এবং তাহার 
সহিত কোন বস্তকে অংশী করিব না' (আলে ইমরান ৬৪)। পত্রলেখক এই 


৪. আলবানী বলেন, হাদীছটি মরফু সূত্রে বণিতি হ'লেও মওকুফ হওয়াটাই অধিক 
সামঞ্স্যশীল। ছাহাবী আবৃদ্দারদা (রাঃ) হ'তে আবুদাউদ বর্ণিত অত্র হাদীছটি যঈফ | - 
মিশকাত হা/৪৯০৮: সিলসিলা যঈফাহ হা/১৮৬৮ | -পরিচালক হা.ফা.বা। 

আয়তের সাহায্যে আমাদিগকে এবং অন্যান্য মুছলমানদিগকে তাহাদের 
জামাতে ইছলামীতে ভিড়িয়া যাইবার সৎপরামর্শ দিয়াছেন। আমি বলিব, 
ইহাও তাহার এবং তাহার দলের ধৃষ্টতা ছাড়া আর কিছুই নয়। তাহার 
জানিয়া রাখা উচিত যে, শির্ক ও কুফরের বিরুদ্ধে পাক ভারত উপমহাদেশে 
আহলেহাদীছগণ যে জব্দ ও জিহাদ চালাইয়া আসিয়াছেন আর আজও 
তাহাদের আপামর জনসাধারণ কুফর ও শির্ক হইতে যতটা দূরে সরিয়া 
আছেন, তাহার দৃষ্টান্ত বিরল। তওহীদের শিক্ষা গ্রহণ করার জন্য 
আহ্লেহাদীছগণ মওলানা মওদুদী ও তদীয় জামাতের আদৌ মুখাপেক্ষী 
নয়। প্রকাশ্য শির্ক ও কুফরের বিরুদ্ধে এই দলের আমীর আজ পর্যন্ত কি 
সং্বাম করিয়াছেন, পাক ভারতের আহ্লেহাদীছগণ তাহা অবগত নন। 
উল্লিখিত আয়ত উধৃত করার তাৎপর্য কি ইহাই নয় যে, আমরা এবং 
অন্যান্য সমুদয় মুছলমান ইয়াহুদ নাছারার পর্যায়ভুক্ত আর তাহাদিগকে 
তওহীদের পথে আহ্বানকারী হইতেছে জামাতে ইছলামী এবং উহার 
আমীর! আমি মনে করি, এই দুষ্ট মনোভাবের জন্যই ভারত রাষ্ট্রের অন্তর্গত 
মধ্য প্রদেশের মওলানা আব্দুল মাজেদ দরইয়াবাদী প্রমুখ বিদ্বানগণ মওদুদী 
আন্দোলনকে “খারেজী আন্দোলন' বলিয়া অভিহিত করিয়া থাকেন। 


৭। পত্রলেখক বলিয়াছেন, যাহাদের মধ্যে মৌলিক ইন্তিহাদ রহিয়াছে, 
তাহাদিগকে জামাতে ইছলামী একটি দলে মিলিত হইবার সুযোগ দিয়াছে 
আর সেই জন্যই নাকি পত্রলেখক নিজের জন্য এই “সর্বমুখী আন্দোলন” 
বাছিয়া লইয়াছেন। 


পত্রলেখক নিজের জন্য কি বাছিয়া লইয়াছেন, তার জওয়াবদিহী তিনিই 
তাহার সৃষ্টিকর্তার কাছে করিবেন । আমি শুধু এইটুকুই বলিব যে, কুরআন ও 
সুন্নাতে ছহীহাই একমাত্র মর্মকেন্দ্র, যে স্থানে সমুদয় মুছলমান মিলিত 
হইতে পারে। মওদুদী দৃষ্টিভংগী তাহার এবং তাহার দলের মিলনকেন্দ্ 
হইতে পারে কিন্তু মুছলিম জাতির জন্য নয়! “জামাতে ইছলামী'তে সকল 
দলের মিলিত হইবার সুযোগ রহিয়াছে, এ-কথা সম্পূর্ণ অলীক । মওদুদী 
ছাহেব ইছলামের যে ব্যাখ্যা দিয়া থাকেন, তাহাতে দীক্ষিত না হওয়া পর্যন্ত 
এবং তাহাকে একচ্ছত্র নেতা স্বীকার না করা পর্যন্ত “জামাতে ইছলামীর' দ্বার 

13 একটি পত্রের জওয়াব ১৩ 


সকল মুছলমানের জন্য রুদ্ধ। আমি যাহা বলিতেছি তাহার অসত্যতার 
একটি নযীরও জামাতে ইছলামীর কোন ভক্ত প্রমাণিত করিতে পারিবে না। 


আহ্‌লেহাদীছ আন্দোলন ইহার সম্পূর্ণ বিপরীত; এই জামাআতে থাকার 
জন্য ব্যক্তি বিশেষের মতবাদ ও দৃষ্টিভংগীকে স্বীকার করার প্রয়োজন হয় 
না। কোন ব্যক্তি বিশেষকে আমীর না মানিলে তাহাকে আহ্‌লেহাদীছ 
জামাআত হইতে খারিজ করার উপায় নাই। আহ্লেহাদীছগণ বুখারীর 
প্রমাণিত খবরে আহাদকে' অবশ্যপ্রতিপালনীয় মনে করেন। ফকীহদের 
আসন মোহাদ্দেছীন অপেক্ষা উন্নত মনে করেন না। কোন হাদীছ প্রমাণিত 
বলিয়া সাব্যস্ত হইলে কোন নির্দিষ্ট ইমাম উহা অনুসরণ করার অনুমতি না 
দিলেও উক্ত হাদীছের অনুসরণ ওয়াজিব জানেন। 


এই বিষয়গুলি মৌলিক না ফরূআত? জামাতে ইছলামীর নেতা উল্লিখিত 
বিষয়গুলির একটিও মানেন না। এমনকি জানিয়া শুনিয়া হাদীছ 
প্রত্যাখ্যানকারীকে অনেক ক্ষেত্রে তিনি নিরপরাধ বলিয়াছেন। অন্ধভক্তির 
পরিবর্তে মওদুদী ছাহেবের মাসিক তর্জমানুল কোরআন এবং ইমাম বুখারী 
সম্পর্কে লিখিত তাহার সাম্প্রতিক প্রবন্ধগুলি, যাহা তাহার নিজস্ব মাসিক ও 
দলীয় দৈনিক ও সাপ্তাহিক উর্দু কাগজগুলিতে প্রকাশিত হইয়াছে, পাঠ 
করিতে পারিলে আমার উক্তির সত্যতা সহজেই হদয়ংগম হইবে । প্রয়োজন 
হইলে আমিও আমার উক্তির যথার্থতা প্রতিপন্ন করিতে রাষী আছি। 


তীহার প্রাথমিক লেখাগুলি পাঠ করিয়াই তীক্ষ ধ্বীশক্তি সম্পন্ন মরহুম 
আল্লামা ছানাউল্লাহ অমৃতসরী স্বীয় প্রতিভা বলে যাহা ভবিষ্যদ্বাণী 
করিয়াছিলেন, আহ্লেহাদীছগণ তাহাও পাঠ করিয়া দেখিতে পারেন। 
পাঞ্জাব গোজরানওয়ালার মওলানা মোহাম্মাদ ইসমায়ীল ছলফী, যিনি 
হারাগাছ আহ্‌লেহাদীছ কনফারেনেও উপস্থিত ছিলেন, হাদীছ সম্পর্কে 
জামাতে ইছলামীর দৃষ্টিভংগী (৬4 ৯ 49 (5 ৬০৯৮ ৬৮) নামেও 
একটি মুল্যবান পুস্তিকা রচনা করিয়াছেন। ফলকথা মওলানা আবুল আলা 
মওদুদী আর যাহাই হউন, আহ্লেহাদীছ নন এবং আহ্‌লেহাদীছদের সাথে 
তার যে মতভেদ, তাহা খুঁটিনাটি নয়, অছুলে দ্বীনের মতভেদ! 

৮। সাত নম্বর জওয়াবে মওলানা মওদুদী আহ্‌্লেহাদীছ মতবাদের বিরোধী 
কি না, পত্রলেখকের এ প্রশ্নেরও জওয়াব রহিয়াছে। আর তিনি হানাফী 
কিনা, এ প্রশ্নের উত্তর আমার পরিবর্তে হানাফী জামাআতের বিদ্বানগণই 
উত্তমরূপে প্রদান করিতে সক্ষম । আমার নিজের জ্ঞান ও বিশ্বাস মত আমি 
তাহাকে হানাফী জানি, অবশ্য দেওবন্দের মওলানা হুছাইন আহমদ মদনী 
প্রমুখ বিদ্বানগণ এবং পশ্চিম পাকিস্তানের মওলানা আহমদ আলী, পাঞ্জাবের 
হানাফী জামাআতের আমীরে শরীআত মওলানা আতাউন্লাহ শাহ বুখারী 
(১৯২৭ সালে বৃটিশ সরকার যখন আমাকে রাজদ্ৰোহের অভিযোগে এক 
বৎসরের জন্য কারাগারে নিক্ষেপ করিয়াছিলেন, তখন ইনি আমার কারা 
সহচর ছিলেন) প্রভৃতি হানাফী বিদ্বানগণ মওদুদী ছাহেবকে হানাফীও 
স্বীকার করেন নাই। অন্য যে যাহাই বলুক, আমি মওলানা মওদুদী 
ছাহেবকে মুল্হিদ, বেছ্বীন ও ইছলামের শক্র বিবেচনা করি না, তাহাকে 
দজ্জালও জানি না। কতকগুলি অচল ও ফরূআতে তাহাকে ভ্রান্ত মনে 
করিলেও এবং তাহাকে আহ্লেহাদীছ বিরোধী বলিয়া জানিলেও তাহার 
ঈমান, ইছলাম ও বিদ্যাবন্তায় আমার সন্দেহ নাই। 


হাদীছ শাস্ত্রে বিশেষ পারদর্শী না হইলেও যেহেতু তিনি স্বয়ং ইংরাজী 
শিক্ষিত, তাই নব্য দলের মনোভাব, দৃষ্টিভঙ্গি ও ভাষা (১1০৫০ ০0? 
71019351017) এবং জগতের বর্তমান গতি ও পরিবেশের সহিত তিনি 
সুপরিচিত এবং ইছলামের আদর্শ ও শিক্ষার সহিত সেগুলির সামঞ্জস্য 
বিধানে তাহার দক্ষতা রহিয়াছে । এ জন্য তাহার দলে ইংরাজী শিক্ষিতরাই 
আকৃষ্ট হইয়াছে বেশী। যতদিন পর্যন্ত তাহার মস্তকে দলীয় পার্লামেন্টারী 
সাধারণভাবে মনোজ্ঞই ছিল, কিন্তু দলপরস্তি ও ফ্যাসিস্টিক স্বৈরভাব সৃষ্টি 
হওয়ার পর হইতে তাহার লেখনী তার পূর্বকার শক্তি হারাইয়া ফেলিয়াছে। 
অদূর ভবিষ্যতে তিনি নবুওতের দাবী করিবেন কিনা? এ প্রশ্নের জওয়াব 
আমার কাছে নাই, কারণ আমি “আলিমুল গয়েব' অর্থাৎ ভবিষ্যদ্বক্তা নই। 
তবে দীর্ঘকাল ধরিয়া তাহার লেখা পড়িয়া এবং অল্প সময়ের জন্য তাহাকে 
দর্শন করিয়া আমার এই ধারণাই জন্নিয়াছে যে, পয়গম্বরীর দাবী তাহার 
পক্ষে সম্ভবপর হইবে না। কারণ কতক লোকের মস্তকে আঘাত হানিবার 

নিরাময় কারা রানী একটি পরের জওাব......................:১৫ 
যোগ্যতা তাহার মধ্যে থাকিলেও মানুষের মনে দাগ কাটার ক্ষমতা তাহার 
নাই! 


পত্রলেখক আমাকে জামাতে ইছলামীতে দীক্ষা গ্রহণ করার জন্য যে আমন্ত্রণ 
জানাইয়াছিলেন, তজ্জন্য অশেষ ধন্যবাদ! আমার পক্ষে এবং কোন 
আহ্লেহাদীছের পক্ষে এ আমন্ত্রণ স্বীকার করার উপায় নাই কেন, তাহার 
জওয়াব দিতে গিয়া তর্জুমানের কয়েক পৃষ্ঠাই নিঃশেষিত হইল। সুতরাং 
আহ্লেহাদীছ জামাআত ও আন্দোলনের দোষক্রটি ধরিয়া পত্রলেখক 
আমাকে যে সকল প্রশ্ন করিয়াছেন, সেগুলি স্বতন্ত্রভাবেই ইনশাঅল্লাহ 
আলোচনা করিব। 


এস্কলে সংক্ষেপে এইটুকু বলিব যে, আহ্লেহাদীছ পার্লামেন্টারী তৎপরতার 
হইতে মনোনয়ন প্রদান করে না। ইহার প্রচার পদ্ধতি খৃষ্টান বা কাদিয়ানী 
মিশনের মত নয়। বাহিরে আড়ম্বর দেখাইয়া লোক টানা ইহার নীতি নয়। 
সুতরাং ইহার কলা-কৌশল সবসময় পরিবর্তনশীলও নয়। আহ্‌লেহাদীছ 
অথবা কর্মীদলে কোন দোষক্রটি নাই, এরূপ কথা কেহই বলে না। 
মূলনীতিকে ঠিক রাখিয়া সমস্তই সংশোধিত ও পরিবর্তিত হইতে পারে । 
ইহার মধ্যে ডিক্টেটর-শিপ নাই। কাহারও মুজাদ্‌দেদীয়ত ও ইমামতের 
অভিমানও নাই। গণতান্ত্রিক “শুরার অনুসরণ করিয়া নৃতন পরিচালক, 
নৃতন কমিটি সহজেই গঠন করা যাইতে পারে। অতএব কোন 
পরিত্যাগ করা এবং অন্য জামাতে ভর্তি হওয়া অবৈধ ও অন্যায় 
ওয়াছ্ছালাম । 


আহ্‌্কর 


৫. গণতান্ত্িক শুরা কথাটি ঠিক নয় । কেননা সেখানে যোগ্য-অযোগ্য নিবিশেষে অধিকাংশের 
মতামতই চুড়ান্ত বলে গৃহীত হয় । এতদ্যতীত সেখানে দলাদলি, ঝগড়া ও দর কষাকষি 
অপরিহার্য । পক্ষান্তরে ইসলামী শুরায় অহি-র বিধানই চূড়ান্ত । যোগ্য সদস্যগণ সেখানে 
আল্লাহ্‌র বিধানের পক্ষে পরামর্শ দিয়ে থাকেন । -পরিচালক হা.ফা.বা। 

আহ্‌্লেহাদীছ আন্দোলন 
- মোহাম্মদ আবূল্লাহেল কাফী আল-কোরায়শী 


ইছলামী জামাআত (জামায়াতে ইছলামী) সম্পর্কে অনেক দিন হইতে 
আমরা পুনঃপুনঃ জিজ্ঞাসিত হইয়া আসিতেছি। অনিবার্য কারণ ব্যতীত 
কাহারও সমালোচনায় প্রবৃত্ত হওয়া আমাদের রীতি বিরুদ্ধ বলিয়া উল্লিখিত 
দল সম্পর্কে বিস্তৃতভাবে কিছু বলা এ যাবত আমরা সমীচীন মনে করি নাই, 
কিন্তু সম্প্রতি সাধারণ মুছলিম উলামা সমাজ বিশেষতঃ আহ্লেহাদীছ 
আন্দোলন সম্পর্কে ইছলামী জামাআতের ইমামে- আ'যম হইতে আরম্ভ 
করিয়া নিতান্ত অনুল্েখযোগ্য ব্যক্তিরাও যে ভাবগতিক দেখাইতেছেন, 
তজ্জন্য কয়েকটি কথা ব্যক্ত করা অবশ্য- কর্তব্য হইয়া দীড়াইয়াছে। 


ফির্কা ও আন্দোলনের পার্থক্য 


দল অর্থাৎ ফির্কা এবং আন্দোলনের মধ্যভাগে যে বৈষম্য সুস্পষ্ট সীমারেখা 
টানিয়া দিয়াছে তাহার মোটামুটি বিবরণ এই যে, দলের আদর্শ এবং 
কার্যসূচী কোন ব্যক্তিত্বকে আশ্রয় ও নির্ভর করিয়াই উদ্ভাবিত এবং রূপায়িত 
হইয়া থাকে। ফির্কাবন্দীর ভিতর ব্যক্তিত্রে কেন্দ্রতু এরূপ অপরিহার্য ও 
গুরুতৃপূর্ণ বিবেচিত হয় যে, আদর্শের নিষ্ঠা ও কার্যক্রমের অনুসরণের দিক 
দিয়া কোন ব্যক্তি যতই অগ্রণী হউক না কেন, ফির্কার নেতার প্রতি 
ব্যক্তিগতভাবে আনুগত্যপরায়ণ না হওয়া পর্যন্ত তাহার নিষ্ঠা ও 
কর্মতৎপরতার কোন মূল্যই স্বীকৃত হয় না। পক্ষান্তরে আদর্শবাদ ও 
অনুসরণই অধিকতর মূল্যবান বিবেচিত হইয়া থাকে । কালক্রমে এরূপও 
দেখিতে পাওয়া যায় যে, দলপতির ভ্রম প্রমাদপগ্তলিরও ফির্কাপরস্তের দল 
একান্ত শ্রদ্ধা ও নিষ্ঠাসহকারে অনুসরণ করিয়া চলিয়াছে, মূল আদর্শ ও 


৬. মাননীয় লেখক কতুর্ক সম্পাদিত অধুনালৃগ্ত মাসিক তভুর্মাতুল হাদীছ ৬ষ্ঠ বর্ষ ১ম সংখ্যা 
শ্রাবণ ১৩৬২/ডিসেম্বর ১৯৫৬) পৃঃ ৪১-৪৫ হ'তে সংকলিত । -প্রকাশক 

টনোনিযরারারারার্যা নালা দাবার উিরিচিপ্রেন হারা. 
কর্মসূচীর সহিত দলপতির ব্যক্তিগত উক্তি ও আচরণের ব্যতিক্রম সংঘটিত 
হওয়া সত্তেও অন্ধ ভক্তরা তাহাদের নেতার উক্তি ও আচরণকেই অগ্রগণ্য 
করিতেছে । পরিণামে ফির্কাবন্দীতে আদর্শ ও কর্মের সমুদয় ঝঞ্াট বিদূরিত 


বসে। 


আহ্‌লেহাদীছ ফির্কা বা দল নয় 


একথা কাহাকেও বলিয়া দিতে হইবেনা যে, এই উম্মতের মধ্যে কোন ব্যক্তি 
বিশেষকে আশ্রয় ও অবলম্বন করিয়া আহ্লেহাদীছ আন্দোলনের ভিত্তি 
স্থাপিত হয় নাই। উম্মতের অন্তরভুক্ত কোন ব্যক্তিরই নিজস্ব দৃষ্টিভংগী ও 
উদ্ভাবিত কর্ম পদ্ধতিকে আহ্লেহাদীছগণ তাহাদের দলীয় আকীদা এবং 
কর্মসূচী রূপে গ্রহণ করেন নাই। ফকীহ ও মুহাদ্দিছগণ দূরের কথা, ওলী, 
গাওছ, কুতুব পরের কথা, ছাহাবা ও তাবেয়ীগণের মধ্যেও কোন মহান 
ব্যক্তিকে আহলেহাদীছগণ অন্রান্ত ও মাছুম স্বীকার করিয়া লইয়া তাহাদের 
সুতরাং এক নিঃশ্বাসে যাহারা অন্যান্য দল ও ফির্কার সহিত আহ্লেহাদীছ 
আন্দোলনের নামও উচ্চারণ করিয়া থাকেন, তাহারা হয় এই আন্দোলনের 
পটভূমিকা সম্পর্কে সম্পূর্ণ অনভিজ্ঞ, অথবা সংকীর্ণতার বশবর্তী হইয়াই 
চলেন। 


কেহ জিজ্ঞাসা করিতে পারেন, কোরআন ও হাদীছের একচ্ছত্র অধিনায়ক 
প্রতিপন্ন ও প্রতিষ্ঠা করা কি একমাত্র আহ্‌্লেহাদীছ আন্দোলনেরই বৈশিষ্ট? 
ফির্কাই নীতিগতভাবে হাদীছের প্রামাণিকতা ও প্রাধান্য স্বীকার করিয়া 
লইলেও দুইটি বিশেষ কারণে তাহাদের নির্দিষ্ট নেতা ও ইমামগণের সিদ্ধান্ত 
বসিয়াছে। প্রথমতঃ তাহাদের নেতাদের কোন উক্তি হাদীছের পরিপন্থী 
একটি স্থানেও তাহারা তাহাদের ইমামগণের সিদ্ধান্ত বর্জন করিয়া 

রছুলুল্লাহ্র (দেঃ) হাদীছের অনুসরণ করিতে সাহসী হননা। দ্বিতীয়তঃ 
তাহাদের নেতাগণের পরিগৃহীত কোন রেওয়ায়ত তহ্কীক ক্ষেত্রে দুর্বল বা 
অপ্রামাণ্য সাব্যস্ত হইলেও তাহারা উহা পরিত্যাগ করিয়া তদপেক্ষা প্রামাণ্য 
ও বলিষ্ঠ রেওয়ায়ত অবলম্বন করেন না। আবার অনেক ক্ষেত্রে নেতাগণের 
বিভিন্ন সিদ্ধান্ত প্রতিপাদন করিয়া থাকেন। 


কিন্ত আহ্লেহাদীছগণ মতবাদ ও আচরণের দিক দিয়া রছুলুল্লাহ্র (দঃ) 
হাদীছকে চুল পরিমাণও অতিক্রম করিয়া যাইতে প্রস্তত নহেন। বিশুদ্ধ 
হাদীছের সমকক্ষতায়, উহার বিপরীত যে কোন মহাবিদ্ধান ও বিরাট 
পুরুষের উক্তি হউক না কেন, তাহারা উহা মানিতে স্বীকৃত নহেন। কোন 
রাধী নহেন। ইহার জলজ্যান্ত প্রমাণ এই যে, সকল ফির্কাই স্ব স্ব ময্হবের 
মছআলাগুলি বিশেষভাবে সংকলিত করিয়া গ্রন্থ রচনা করিয়াছেন । তাহারা 
নিজেদের দলীয় মছআলার পুস্তকগুলিকে নিজেদের গ্রন্থ এবং অপর দলের 
কিন্তু আহ্লেহাদীছ বিদ্বানগণ রছুলুল্লাহ্‌র দেঃ) হাদীছের চয়ন, সংকলন, 
সম্পাদন, ব্যাখ্যা ও আলোচনা ব্যতীত নিজেদের ময্হবের স্বতন্ত্র কোন 
কিতাব রচনা করেন নাই। 


আমাদের এই উক্তিগুলি যাহারা নিরপেক্ষ মনে বিচার করিতে সমর্থ, তাহারা 
ইহা স্বীকার করিয়া লইতে বাধ্য হইবেন যে, আহ্‌লেহাদীছ কোন নির্দিষ্ট দল 
বা ফির্কার নাম নয়, বরং তাহারা ফির্কাপরস্তী এবং দলবন্দীর নিরোধ 
করিতে এবং সমগ্ৰ মুসলিম জাতিকে এক ও অভিন্ন কেন্দ্রে সমাবেশিত 
করিতে আত্মনিয়োগ করিয়াছেন। কিন্তু কোরআন ও হাদীছের সার্বভৌম 
প্রতিষ্ঠা এবং জাতির পুনর্গঠন ও সংস্কারের কার্য এরূপ সুদূর প্রসারী ও 
বিভাগ বহুল যে, আহ্‌্লেহাদীছগণের সকলেই নির্দিষ্ট কর্মক্ষেত্রে চলিয়া ক্ষান্ত 
থাকিতে পারেন নাই। তাহাদেরই একদল এই দেশে লেখনীর সাহায্যে 
কোরআন ও ছুন্নতের অনুবাদ ও ব্যাখ্যা এবং দার্শনিক তত্ব সম্বলিত সহস্র 
সহস্র গ্রন্থ ও সাহিত্য রচনা করিয়াছেন । মাত্র অল্প কিছুদিন পূর্বেও জনৈক 
আহ্লেহাদীছ মহাবিদ্ধান আল্লামা ছেয়েদ ছিন্দীক হাছান (রহঃ) একাই ক্ষুদ্র 

র্যা রত পররিটি গারেরাভওাবি.........১০১৬০৯৮৭১৯ 
বৃহৎ পাচ শতাধিক গ্রন্থ' রচনা করিয়াছিলেন ভারতের ইতিহাসে এরূপ 
গ্রন্থকারের দৃষ্টান্ত মুগল রাজত্বকালেও সুলভ নয়। 

ইহাদেরই আর একটি দল তাহাদের সমস্ত জীবন শুধু কোরআন ও হাদীছের 
অধ্যাপনা কার্যে উৎসর্গ করিয়া গিয়াছেন, তাহাদের সাধনার ফলেই হিন্দ ও 
বাংলার ঘরে ঘরে রছুলুল্লাহ্র (দঃ) হাদীছের পবিত্র প্রদীপ প্রজ্্বলিত 
হইয়াছে। এই আহ্‌লেহাদীছগণেরই এক দল শির্ক ও বিদ্আতের 
প্রতিরোধকল্লে এবং তওহীদ ও ছুন্নতের প্রতিষ্ঠার উদ্দেশ্যে কান্দাহার হইতে 
সিংহল পর্যন্ত এবং নেপালের তরাই হইতে আরম্ভ করিয়া সুন্দরবন পর্যন্ত 
পথে পথে ঘুরিয়া কে কোন্স্থানে যে মৃত্যুবরণ করিয়াছেন তাহার বিস্তৃত 
বিবরণ প্রদান করা দুঃসাধ্য । আহ্‌লেহাদীছগণেরই আর একটি দল 
পারিবারিক জীবনের মায়া এবং সুখ-শান্তি পরিহার করিয়া নিষ্কাশিত 
করিয়াছিলেন । শুধু এইগুলিই নয়, শতাব্দীর উর্ধকাল যাবত পাক-ভারতের 
যে কোন স্থানে ধর্মীয়, রাজনৈতিক, সাহিত্যিক, সাংস্কৃতিক যত প্রকার 
আন্দোলন জন্মপরিগ্রহ করিয়াছে, ন্যায়ের সাহচর্য এবং অন্যায়ের 
অসহযোগ” নীতির অনুসরণ করিয়া আহ্‌লেহাদীছগণ সেগুলির 
প্রত্যেকটিতেই যোগদান করিয়াছিলেন । 

যতদিন চন্দ্র-সূর্য বিদ্যমান থাকিবে, যতদিন কোরআন ও হাদীছের বিজয় 
ধরাপৃষ্ঠে জীবন্ত-জাগ্তত রহিবেই। নদীর স্রোত যেরূপ সকল খতুতেই 
খরতর থাকে না, তেমনি আহ্লেহাদীছ আন্দোলনের স্রোতে কোন কোন 
সময় ভাটা দর্শন করিয়া এই আন্দোলনের পতন ও মৃত্যুর ধারণা পোষণ 
করা মূর্খজনোচিত ধারণা মাত্র। 


ইছলামী জামাআতের স্বরূপ 


আহ্‌লেহাদীছ আন্দোলন যে দিক দিশারী মশাল প্রজ্ব্বলিত করিয়াছে, 
তাহারই আলোক আহরণ করিয়া পৃথিবীর বিভিন্ন স্থানে ও এই উপমহাদেশে 
বহু সভামগ্ডুপ আলোকিত হইয়া উঠিয়াছে। এই আন্দোলনের ভাবাদর্শের 
আর্থশক অনুকরণ করিয়াই “ইছলামী জামাআত” পাক ভারত উপমহাদেশে 


৭. কষুদ্র-বৃহৎ ২২২ খানা এন্থের সন্ধান পাওয়া যায় । -পরিচালক হা. ফা.বা। 

কোরআন ও হাদীছের সার্বভৌমত্ব ও ইছলামী জীবন ব্যবস্থার প্রতিষ্ঠার কথা 
বারংবার উচ্চারণ করিয়া আসিতেছেন, কিন্তু দুর্ভাগ্যবশতঃ আহ্লেহাদীছ 
আন্দোলনের রুচি ও প্রকৃতির সম্পূর্ণ বিপরীত তাহারা একটি স্বতন্ত্র 
ফির্কাবন্দীর গোড়াপত্তন করিয়াছেন। দলীয় অহমিকতা, ফির্কাবন্দীর 
দান্তিকতা এবং অন্ধ গতানুগতিকতা পূর্ণভাবেই এই ফির্কাটিকে অভিভূত 
করিয়া ফেলিয়াছে। তাহারা একথা ভুলিয়া গিয়াছেন যে, পৃথিবীর সত্তর 
কোটি মুছলমান যত মতে এবং পথেই বিভক্ত হইয়া থাকুক না কেন, 
একমাত্র ইসলামই তাহাদের সর্বসম্মত সম্পদ এবং মিলনকেন্দ্র । ইসলামের 
মহাসাগর তীর্থেই সকল ভেদ ও বৈষম্যকে জলাঞ্জলী দিয়া মুছলমানগণ 
একাত্মা হইয়াছেন আর এই জন্যই কোন দলই ইসলামে এক-চেটিয়া 
অধিকারী বলিয়া দাবী করার স্পর্ধা কোন কালেই প্রকাশ করেন নাই। কিন্তু 
এই তথাকথিত “ইছলামী জামাআতের" স্পর্ধা যে, যে মানুষটিকে কেন্দ্র 
ইছলামী জামাআত'। এরূপ অভিমানের নযীর ইসলামের ধর্মীয় 
আন্দোলনের ইতিহাস হইতে খুঁজিয়া বাহির করা দুঃসাধ্য । 


অবশ্য ইছলামের বিভিন্ন দল ও ফির্কাসমূহের পরস্পর অসমঞ্জস ও বিরোধী 
একটি ফ্রন্ট রচনা করা হইত, তাহা হইলেও হয়ত এই নামের স্বার্থকতা 
আংশিকভাবে প্রতিপন্ন হইতে পারিত, কিন্তু কার্ধতঃ আমরা দেখিতে 
পাইতেছি যে, মওলানা ছৈয়েদ আবুল আ'লা মওদুদী নামক ব্যক্তি এবং 
তাহার নিকট দীক্ষিত কতিপয় বিদ্বান ও অবিদ্বানের অভিমত ও উক্তিগুলিই 
ইছলামী জামাআতের সিদ্ধান্ত নামে কথিত হইয়াছে । তাহাদের আমীরে 
আ'লার “তজ্দীদে দ্বীন” শীর্ষক নিবন্ধে পূর্বেও প্রদর্শিত হইয়াছিল যে, 
ইছলামের প্রাথমিক যুগ হইতে আজ পর্যন্ত “সমগ্র ইছলামের উন্নয়ন ও 
সাধক, রাষ্ট্রপতি ও মুজাদ্দিদ কেহই সৃষ্টি করিতে পারেন নাই। ইসলামের 
তেরশত বৎসরের ইতিহাসে সামগ্রিকভাবে ইসলামকে বুঝিবার ও বুঝাইবার 
উপযোগী যোগ্যতা ও ত্যাগের মহিমা একমাত্র তথাকথিত ইছলামী 
জামাআতের নেতারাই অর্জন করিয়াছেন । 

এই ফির্কার ইমামে আ'যম তাহার দীর্ঘ কারাবাস হইতে মুক্ত হইয়া সম্প্রতি 
শেখুপুরায় যে বক্তৃতা প্রদান করিয়াছেন, তাহাতেও তাহার সেই পুরাতন 

মনি া্যারার্য র্যা একটি পত্রের জওয়াব...................................২১ 
চাহিয়াছেন, ধর্মের এবং জাতির সেবার কার্য তাহার দলটি ব্যতীত অন্য 
কোন সংঘ”, পার্টি বা সমাজ কিছু মাত্র সমাধা করেন নাই। জম্ঈয়তে 
উলামাও নয়। আহরারও নয়, আহ্‌্লেহাদীছরা তো একদমই নয়। তাহার 
এই দান্তিকতার অনস্বীকার্য প্রমাণস্বরূপ তিনি বুঝাইতে চাহিয়াছেন যে, 
একমাত্র তাহারাই সরকারী কোপে পতিত হইয়াছেন। লাঞ্কুনা ও 
কারাবাসকে প্রোপাগাপ্তার বিষয়বন্তরূপে প্রয়োগ করা ইছলামী আদর্শের 
সহিত কতদূর সুসমঞ্জস এবং এই বিবৃতির সত্যতাই বা কতটুকু, তাহার 
আলোচনা না করিলেও কার্য ও কারণের মধ্যে যে গভীর যোগাযোগের 
সন্ধান মওলানা ছৈয়েদ আবুল আ'লা প্রাপ্ত হইয়াছেন, ন্যায় শাস্ত্রের ছাত্রগণ 
তাহা উপলব্ধি করিয়া যে চমৎকৃত হইবেন, তাহাতে সন্দেহের অবকাশ নাই। 


ইছলামী জামাআতের" লেখক এবং নেতৃবৃন্দের অহমিকতা এইখানেই 
সমাপ্ত হয় নাই। মওলানা ছৈয়েদ আবুল আ'লা মওদুদী বারংবার বিনা 
কারণে এই ধৃষ্ট উক্তিও ঘোষণা করিয়া বেড়াইতেছেন যে, ইছলাম- জগতে 
কোরআনের পরবর্তী সর্বাপেক্ষা বিশুদ্ধ ও মাননীয় গ্রন্থ ছহীহ বুখারী 
প্রমাদবিহীন পুস্তক নয়। এযাবত তিনি বুখারীর কোন সংশোধিত সংস্করণ 
প্রকাশ করেন নাই অথবা উক্ত গ্রন্থে তিনি যে সকল প্রমাদের সন্ধান লাভ 
করিয়াছেন, উন্মেখ সহকারে সেগুলির প্রমাণ প্রদর্শন করিতেও সক্ষম হন 
নাই। 


সর্বোপরি বর্তমান সময়ে যখন কোরআন ও ছুন্নতের প্রামাণিকতা ও বিশ্বস্ত 
তা সম্পর্কে হাদীছ বৈরীগণ নানারূপ সন্দেহ ও দ্বিধার জাল বুনিতে চেষ্টা 
করিতেছে, ঠিক সেই অবাঞ্ছিত মুহূর্তে মওলানা মওদুদী ছাহেবের ছহীহ 
বুখারীর বিরুদ্ধে বিষোদগারের হেতুবাদ কি? 


তাহার 'রাছায়েল ও মাছায়েল' পুস্তকে তিনি একথা বলিতে দ্বিধা বোধ 
করেন নাই যে, নমাষে রুকুতে যাওয়া ও রুকু হইতে মস্তক উত্তোলন করার 
সময়ে হস্তোত্তোলন করা বা না করা, আমীন যোরে উচ্চারণ করা বা না করা 


৮. মাওলানা কাফী (রহঃ) এখানে “সংঘ* শব্দটি সমিতি বা দল অর্থে বুঝিয়েছেন, “বৌদ্ধ 
ভিক্ষদের দল" হিসাবে নয় । 'আহলেহাদীছ হৃবসংঘ' নামটিও আহলেহাদীছ যুবকদের 
সংস্থা হিসাবে বলা হয়ে থাকে মাত্র । -এরকাশক ॥ 

কোন নির্দিষ্ট দলের আচার এবং চিহ্বে পরিণত হইলে এবং উক্ত কার্ষসমূহের 
বর্জন ও গ্রহণের উপর কোন দলের অন্তরভূক্ত বা বহির্ভূত হওয়া নির্ভর 
করিলে উল্লিখিত আচরণগুলি অর্থাৎ হস্তোত্তোলন করা বা না করা, আমীন 
যোরে বা আস্তে বলা সর্বাপেক্ষা জঘন্য বিদআত হইবে । যাহারা হস্তোত্তোলন 
অধিকার মওলানা ছেয়েদ আবুল আ'লা মওদুদী কোথায় প্রাপ্ত হইলেন? 
প্রকটিত করেন নাই কি? এই রূপ এই দলটি ঈদুল ফিতর ও ঈদুল আযহার 
নমায বিশুদ্ধভাবে প্রমাণিত বার তাকবীরের বিরুদ্ধেও তাহাদের মুখপত্র 
সমূহে যে কঠোর সমালোচনা করিয়াছেন, তাহাতেও তাহাদের আহ্‌লেহাদীছ 
বিদ্বেষ সুস্পষ্টভাবে প্রতিপন্ন হয় নাই কি? 


মওলানা মওদুদী ছাহেব আহলে ছুন্নতগণের অন্যতম অধিনায়ক ইমাম 
আহমদ বিন হাম্বলের একখানা পত্র পাঠ করার সুযোগ কখনও পাইয়াছেন 
কি? যাহাতে তিনি মুছদ্দদকে লিখিয়াছিলেন, “আহলে ছুন্নতগণের কয়েকটি 
বিশেষ লক্ষণ রহিয়াছে, তন্মধ্যে প্রথমটি হইতেছে, নমাযে 
“রফ্এ ইয়াদায়েন” করার কার্ষকে পৃণ্যবর্ধক মনে করা । দ্বিতীয়: ইমামের 
“ওয়ালায্যাল্্লীন” বলার পর উচ্চৈঃস্বরে আমীন উচ্চারণ করা, তৃতীয়: মৃত 
আহলে কিবলা নমাযীর জানাযা পড়া, চতুর্থ: ভালমন্দ প্রত্যেক নেতার সংগে 
জিহাদের জন্য উত্থান করা, পঞ্চম: প্রত্যেক ধর্মপরায়ণ অথবা দুশ্চরিত্র 
ইমামের পশ্চাতে নমায আদা" করা, ষষ্ঠ: বিতরের নমা এক রাকআত 
পড়া, সপ্তম: সমুদয় আহলে ছুন্নতকে ভালবাসা । 


ইছলামী জামাআতের হঠকারিতা, সংকীর্ণতা এবং হাদীছ বিরোধী 
মনোবৃত্তির ফলে পাঞ্জাবের অনেক আলিম, যাহারা উহার প্রতি 
সহানুভূতিশীল এমনকি উহার অন্তরভূক্ত ছিলেন, শুধু আহ্‌লেহাদীছ থাকার 
অপরাধেই উক্ত দল বর্জন করিতে বাধ্য হইয়াছেন । ইছলামী জামাআতে"র 
নেতা এবং তাহার অন্ধ ভক্তের দল মুছলিম জনসাধারণ এবং তাহাদের 
নেতৃবর্গকে যেরূপ নির্মম, নিষ্ঠুর ও অভন্রোচিতভাবে অহরহই আক্রমণ 
করিয়া থাকেন, তাহার ফলে বিদ্যানগণের অন্ত্ককরণ উক্ত জামাআতের 
বিরুদ্ধে বিষাক্ত হইয়া উঠিয়াছে। ইছলামী জামাআত অন্য কোন দলের 

এটির রা্য্রার্যাদা একটি পত্রের জওয়াব.................................. রি 
কোন আচরণ বা সেবাকে গ্রাহ্যের মধ্যে না আনিলেও এবং এই দলের 
নিকট হইতে কোনরূপ শিষ্টাচারের প্রত্যাশী না থাকিলেও আমরা স্বয়ং উক্ত 
দলের নেতা এবং তাহাদের উত্তম কার্যগুলির সর্বদা উচ্ছ্সিত প্রশং 

করিতে কখনও কার্পণ্য করি নাই। কিন্ত ক্রমে ক্রমে এই দলটি ফির্কাবন্দীর 
অভিশাপে যেভাবে আক্রান্ত হইতে চলিয়াছে, নীতিনৈতিকতার সমুদয় 
পুরাতন বাগাড়ম্বরের মুখে ছিপি আঁটিয়া এখন তাহারা প্রকাশ্যভাবে যেরূপ 
গায়ে মাখিয়া তাহারা যেভাবে প্রাধান্য ও প্রতিষ্ঠা লাভের উদ্দেশ্যে স্বতন্ত্র 
গোঠ রচনা করিতে উদ্যত হইয়াছেন, তাহাতে তাহাদের পুরাতন ভক্ত ও 
না। সম্প্রতি এই দলটি তাহাদের বহু বিশ্রুত নীতিনৈতিকতার মাথা খাইয়া 
বিগত বন্যা প্লাবিত অঞ্চলে তাহাদের বিতরিত সাহায্যের বিনিময়ে অজ্ঞ 
জনসাধারণকে তাহাদের দলে ভিড়াইবার চেষ্টায় আত্মনিয়োগ করিয়াছেন । 


আমাদের অভিমত 


আমরা পরিষ্কারভাবেই ঘোষণা করিতে চাই যে, মূলনীতির দিক দিয়া এই 
জামাআতের ভিতর কোন অভিনবত্ব নাই। রাজনৈতিক এবং ব্যবহারিক 
টেকনিকের দিক দিয়া ইহারা যে পথের অনুসরণ করিয়া চলিয়াছেন, তাহা 
শুধু সংহতি বিরোধীই নয়, বরং উহা মুছলমানদিগকে এক অনিশ্চিত ও 
অবাঞ্কিত পরিস্থিতির দিকে টানিয়া লইয়া যাইতেছে । অনাগত শতবর্ষকাল 
সংস্কার, রাজনীতি, ধর্মসেবা ও তাকৃওয়ার ক্ষেত্রে আহ্লেহাদীছগণের 
সমকক্ষতা লাভ করা সুদূর পরাহত। তাহাদের দলপরস্তী, গৌড়ামি, অন্ধ 
অহমিকতা ও হাদীছ বিদ্বেষ তাহাদিগকে ক্রমশঃ মুসলিম জনমণ্ডলী হইতে 
দূরেই সরাইয়া রাখিবে। 

॥ “হাদীছ ফাউণ্ডেশন বাংলাদেশ" প্রকাশিত গুরুত্বপূর্ণ কিছু বই 


১. আহলেহাদীছ আন্দোলন কি ও কেন? ৬ষ্ঠ সংস্করণ 
৪ হি চাহি আহলেহাদীছ আন্দোলন: উৎপত্তি ও ক্রমবিকাশ; দক্ষিণ 
টি নি (ডক্টরেট থিসিস) ৷ ২০০/_ ৪. ছালাতুর রাসূল (ছাঃ), ৪র্থ সংস্করণ (১০০/-)। 
৫. এ, ইংরেজী (২০০/-)। ৬. নবীদের কাহিনী-১, ২য় সংস্করণ (১২০/-)। ৭. নবীদের কাহিনী-২ 
(১০০/5)। ৮. নবীদের কাহিনী-৩ [সীরাতুর রাসুল (ছাঃ) ৩য় মুদ্রণ] ৪৫০/-। ৯. তাফসীরুল 
কুরআন (৩০তম পারা), ৩য় মুদ্রণ ভি ৷ ১০. ফিরকৃা নাজিয়াহ, ২য় সংস্করণ (২৫/)। ১১. 
ইন্কামতে দ্বীন : পথ ও পদ্ধতি, ২য় সংস্করণ (২০/-)। ১২. সমাজ বিপ্রবের ধারা, ৩য় সংস্করণ 
(১২/-)। ১৩. তিনটি মতবাদ, ২য় সংস্করণ (২৫/-)। ১৪. জিহাদ ও ক্তাল, ২য় সংস্করণ 
(৩৫/-)। ১৫. না প্রামাণিকতা, ২য় সংস্করণ (৩০1 ৷ ১৬. ধর্মনিরপেক্ষতাবাদ, ২য় সংস্করণ 


য়াহ, ্থ। প্রকাশ ৮১7 ২৫. "মীলাদ ই ৫ম সংস্করণ (5০5) ২৬. 
শবেবরাত, ৪র্থ সংস্করণ (১৫/5)। ২৭. আশুরায়ে মুহাররম ও আমাদের করণীয়, ২য় প্রকাশ 
(২০/-) | ২৮. উদাত্ত আহ্বান (১০/-)। ২৯. নৈতিক ভিত্তি ও প্রস্তাবনা, ২য় সংস্করণ (১০/-)। 
৩০. মাসায়েলে কুরবানী ও আক্বীক্বা, ৫ম সংস্করণ (২০/-) | ৩১. তালাক ও তাহলীল, ৩য় সংস্করণ 
(২৫/-) | ৩২. হজ্জ ও ওমরাহ (৩০/3)। ৩৩. ইনসানে কামেল, ২য় সংস্করণ (২০/)। ৩৪. ছবি 
ও মূর্তি, ২য় সংস্করণ (৩০/) | ৩৫. হিংসা ও অহংকার (৩০/_)। ৩৬. বিদ'আত হ'তে সাবধান, 
অনু: আরবী) -শায়খ বিন বায (২০/-) | ৩৭. নয়টি প্রশ্নের উত্তর, অনু: (আরবী) -শায়খ আলবানী 
(১৫/)। ৩৮. সালাফী দাওয়াতের মূলনীতি অনু: (আরবী)_-আব্দুর রহমান আব্দুল খালেক 
(৩৫/_)। ৩৯. জঙ্গীবাদ প্রতিরোধে কিছু পরামর্শ এবং চরমপন্থীদের বিশ্বাসগত বিভ্রান্তির জবাব 
(১৫/_)। ৪০. 'আহলেহাদীছ আন্দোলন বাংলাদেশ" কি চায়, কেন চায় ও কিভাবে চায়?, ২য় প্রকাশ 
(১৫/)। ৪১. মাল ও মর্যাদার লোভ (১৫/-)। ৪২. মানবিক মূল্যবোধ, ২য় সংস্করণ (২৫/)। 
৪৩. কুরআন অনুধাবন (২৫/-)। 8৪. বায়'এ মুআজ্জাল (২০/-)। ৪৫. মৃত্যুকে স্মরণ (২৫/-)। 
৪৬. সমাজ পরিবর্তনের স্থায়ী কর্মসূচী (২৫/) ৷ ৪৭. আরব বিশ্বে ইস্রাঈলের আগ্রাসী নীল নকশা, 
অনু: (ইংরেজী) -মাহমুদ শীছ খাত্বীব (৪০/-)। ৪৮. অছিয়ত নামা, অনু: ফার্সী) -শাহ অলিউল্লাহ 
দেহলভী (রহঃ) (২৫/_)। ৪৯. ইসলামী খেলাফত ও নেতৃতু নির্বাচন, ২য় সংস্করণ (৩০/-) | ৫০. 
শিক্ষা ব্যবস্থা : প্রস্তাবনা সমূহ (৩০/)। ৫১. তাফসীরুল কুরআন ২৬- ২৮শ পারা (৩৫০/-)। ৫২. 
তাফসীরুল কুরআন ২৯তম পারা (১৪০/_)। 
লেখক : মাওলানা আহমাদ আলী ১. আদায়ে মোহাম্মাদী বা মাযহাবে আহলেহাদীছ, ৬ষ্ঠ প্রকাশ 
(১০/5)। ২. কোরআন ও কলেমাখানী সমস্যা সমাধান, ২য় প্রকাশ (৩০/_)। 
লেখক : মুহাম্মাদ নূরুল ইসলাম ১. ছহীহ কিতাবুদ দো“আ, ৩য় সংস্করণ (৩৫/-)। ২. সাড়ে ১৬ 
মাসের কারাম্মৃতি (৪০/-)। 
লেখক : ড. মুহাম্মাদ কাবীরুল ইসলাম ১. ধৈর্য : গুরুতু ও তাৎপর্য (৩০/-)। ২. মধ্যপন্থা : গুরুতু 
ও প্রয়োজনীয়তা (৩০/-_)। ৩. ধর্মে বাড়াবাড়ি, অনু (উদ "আবুল গাঁকহার হাঁসান (১৮/:)। ৪. 
ইসলামী পরিবার গঠনের উপায় (8০/5)। €. মিনির দিন নাত অতিবাহিতারবে ০ 
৬. ইসলামে প্রতিবেশীর অধিকার (২৫/_)। ৭. আত্মীয়তার সম্পর্ক (২৫/-)। 
অনুবাদক : আব্দুল মালেক ১. ইসলামী আন্দোলনে বিজয়ের স্বরূপ, অনু: (আরবী) -ড. নাছের বিন 
সোলায়মান (৩০/-)। ২. যে সকল হারাম থেকে বেঁচে থাকা উচিত, অনু: (আরবী) জন 
ছালেহ আল-মুনাজ্জিদ (৩৫/-)। ৩. নেতৃত্বের মোহ, অনু: -এ (২৫/-)। ৪. মুনাফিকী, অনু: - 
(২৫/-)। €. প্রবৃত্তির অনুসরণ, অনু (২০/3)। ৬. আন্রাহ্র উপর ভরসা, অনু: রা 
না | ৭. উল লোম টড অনু: - এ (২৫/_)। ৮. ইখলাছ, অনুঃ -এ (২৫-)। 
চার ইমামের আকীদা, অনু: (আরবী) - ড. মুহাম্মাদ বিন আব্দুর রহমান আল-খুমাইয়িস (২৫/-)। 
টি নুরুল ইসলাম ১. ইহসান ইলাহী যহীর (৩০/-)। ২. শারঈ ইমারত, অনু: (উর্দূ) ২০/। 
অনুবাদক : আহমাদুল্লাহ ১. আহলেহাদীছ একটি বৈশিষ্ট্যগত নাম, অনু: (উর্দু) -যুবায়ের আলী যাঈ 
(৫০/-)। ২. যুবকদের কিছু সমস্যা, অনু: (আরবী) “মুহাম্মাদ 'বিন ছালেহ আল-উছায়মীন 
(২০/-)। ৩. ইসলামে তাকুলীদের বিধান অনু: (উর্দু) -যুবায়ের আলী যাঈ (৩০/-)। 

